Radamel Falcao

Radamel Falcao García Zárate (s. 10. helmikuuta 1986 Santa Marta, Kolumbia) on kolumbialainen jalkapalloilija. Hän edustaa Espanjan Primera Divisiónissa pelaavaa Rayo Vallecanoa. Falcao on luontaiselta pelipaikaltaan hyökkääjä, mutta hän voi pelata myös hyökkäävänä keskikenttäpelaajana. Falcao on niin sanottu molempijalkainen pelaaja, sillä hän pystyy laukomaan molemmilla jaloillaan yhtä hyvin. Kohtalaisen pienestä koostaan huolimatta hänet tunnetaan erittäin hyvänä pääpelaajana. 

Hän on toisen polven jalkapalloilija. Hänen isänsä Radamel García oli pelipaikaltaan puolustaja. Falcaon nimi tulee entisen brasilialaislegenda Paulo Falcãon mukaan.

 Seurajoukkueura 
Alkuvaiheet
Falcao on River Platen kasvatti ja nousi edustusjoukkueeseen vuonna 2004. Kesällä 2009 hän siirtyi Portoon 5,5 miljoonan euron siirtosummalla. Sopimus on pituudeltaan viisivuotinen.River / El Tigre se despide de Nuñez Olé. Viitattu 18.10.2009.  Siirtokilpailussa oli mukana myös Porton kilpakumppani Benfica. 

Porto (2009–2011)
Kausi 2009–2010
Ensiesiintymisensä Portossa Falcao teki 16. elokuuta 2009 kauden avausottelussa Paços de Ferreiraa vastaan, jossa hän myös onnistui maalinteossa tasoittaen ottelun 1–1.Falcao García le dio el empate 1-1 a Oporto frente a Pacos Ferreira futbolred.com. Viitattu 18.10.2009.  Falcao teki seuraavissa kolmessa pelissä niin ikään maalin, ja liittyi näin yksiin harvoista, jotka ovat onnistuneet tekemään neljässä ensimmäisessä pelissään maalin Primeira Ligassa.

Hän pelasi ensimmäisen ottelunsa Mestarien liigassa 15. syyskuuta 2009 englantilaista Chelseaa vastaan."Match details / line-up: Chelsea FC – FC Porto (Champions League 2009/2010)" worldfootball.net. Viitattu 29.2.2012.  Kuudennella sarjakierroksella hän teki upean puskuosuman arkivihollisseura Sporting Clube de Portugalia vastaan, jolla Porto lopulta voitti ottelun 1–0. Neljä päivää myöhemmin 30. syyskuuta 2009 Falcao onnistui maalinteossa myös Euroopan kentillä, kun hän laukoi Porton ensimmäisen maalin Mestarien liigan ottelussa espanjalaista Atlético Madridia vastaan."Match details / line-up: FC Porto – Atlético Madrid (Champions League 2009/2010)" worldfootball.net. Viitattu 29.2.2012.  2. helmikuuta 2010 hän teki kaksi maalia Portugalin cupin puolivälierissä Sporting Clube de Portugalia vastaan. Myöhemmin samassa kuussa Falcao teki ottelun voittomaalin Mestarien liigan pudotuspelien neljännesvälierien ensimmäisessä osassa englantilaista Arsenalia vastaan. Maali oli hänelle järjestykseltään turnauksen neljäs osuma."Match details / line-up: FC Porto – Arsenal FC (Champions League 2009/2010)" worldfootball.net. Viitattu 29.2.2012.  3. huhtikuuta 2010 hän onnistui kahdesti maalinteossa ottelussa Marítimoa vastaan ja nousi näin sarjan parhaaksi maalintekijäksi 20 osumallaan.Doblete de Falcao García en la victoria del Porto contra Marítimo en el fútbol portugués El Tiempo. Viitattu 29.2.2012.  Hän jäi kuitenkin lopulta toiseksi taistelussa sarjan maalinkuninkuudesta, jonka vei nimiinsä Benfican paraguaylaiskärki Óscar Cardozo yhteensä 26 maalilla. Falcaon kauden kokonaismaalisaldoksi muodostui lopulta 34, joka oli hänen yhden kauden henkilökohtainen ennätyksensä.

Kausi 2010–2011
pienoiskuva|Falcao kauden 2010–2011 Eurooppa-liigan ottelussa Rapid Wieniä vastaan.
Falcao aloitti toisen kautensa Portossa vauhdikkaasti osuen heti kauden ensimmäisessä virallisessa ottelussa Portugalin supercupissa Benficaa vastaan."FC Porto 2–0 Benfica" zerozerofootball.com. Viitattu 29.2.2012.  Sarjassa hän avasi maalitilinsä kahdella osumallaan 22. elokuuta 2010 toisella kierroksella ottelussa Beira-Maria vastaan. 7. marraskuuta 2010 hän onnistui kahdesti maalinteossa 5–0-voitossa hallitsevaa mestarijoukkuetta Benficaa vastaan."FC Porto 5–0 Benfica" zerozerofootball.com. Viitattu 29.2.2012.  Vajaa kuukausi myöhemmin 2. joulukuuta 2010 Falcao teki kauden ensimmäisen hattutemppunsa, kun Porto kohtasti Eurooppa-liigassa itävaltalaisen Rapid Wienin. 7. huhtikuuta 2011 syntyi jälleen yksi hattutemppu, kun hän upotti Eurooppa-liigan puolivälierissä kolme maalia venäläisen Spartak Moskovan verkkoon. Hattutempullaan hän nosti turnauksen maalimääränsä 10.

Porto varmisti kotimaisen sarjan mestaruuden 25. sarjakierroksella vierasottelussa Benficaa vastaan. Falcao kuului ottelun avainpelaajiin, kun joukkue kaatoi puolustavat mestarit lopulta numeroin 2–1. Eurooppa-liigan välierien ensimmäisessä osaottelussa espanjalaista Villarrealia vastaan hän teki neljä maalia. Ottelu päättyi 5–1, ja kun Porto voitti myös toisen osaottelun 3–2, se eteni turnauksen loppuotteluun yhteismaalein 8–3.

18. toukokuuta 2011 pelatussa Eurooppa-liigan loppuottelussa Falcao teki ottelun ainoan maalin ja toi lopulta tällä tittelin Portolle.Prolific Falcao leads Porto to glory  ESPN. Viitattu 29.2.2012.  Hänen turnauksen lopulliseksi maalimääräkseen tuli yhteensä 17, jolla hän teki uuden ennätyksen, rikkoen näin Jürgen Klinsmannin nimissä olleen aiemman ennätyksen (15).Falcao record as Porto progress  ESPN. Viitattu 29.2.2012.  Heinäkuussa 2011 hänen sopimukseensa kirjattiin 45 miljoonan euron purkupykälä.Comunicado FC Porto. Viitattu 29.2.2012. 

Atlético Madrid (2011–2013)
Kausi 2011–2012
Falcao siirtyi elokuussa 2011 pelaamaan espanjalaisseura Atlético Madridiin. Hänestä maksettiin 40 miljoonan euron siirtokorvaus, jolloin hänestä tuli seuran historian kallein pelaaja.Atlético Madrid sign striker Radamel Falcao from Porto for £34.7m The Guardian. Viitattu 29.2.2012.  Falcao teki ensiesiintymisensä joukkueessa 10. syyskuuta 2011 ottelussa Valenciaa vastaan. Ensimmäisen maalinsa madridilaisseurassa hän teki viisi päivää myöhemmin Eurooppa-liigan kotiottelussa skotlantilaista Celticiä vastaan.Hoops travel sickness continues ESPN. Viitattu 29.2.2012.  Falcao jatkoi tämän jälkeen maalitehtailujaan myös La Ligassa, kun hän iski hattutempun Racing Santanderin verkkoon. Kolme päivää myöhemmin hän teki kaksi maalia Sporting Gijónia vastaan ja siirtyi näin maalintekijätilaston jaetulle kärkipaikalle yhdessä Lionel Messin ja Roberto Soldadon kanssa. 

3. marraskuuta 2011 hän teki maalin Eurooppa-liigan ottelussa italialaista Udinesea vastaan, joka oli yhteensä hänen 19 maalinsa viimeisissä 18 ottelussaan Eurooppa-liigassa.On-song Atletico smash four past Udinese  ESPN. Viitattu 29.2.2012.  Falcaon toinen hattutemppu Primera Divisiónissa syntyi 21. tammikuuta 2012 vierasottelussa Real Sociedadia vastaan. 16. helmikuuta 2012 pelatussa Eurooppa-liigan pudotuspelien ensimmäisen kierroksen ensimmäisessä osassa italialaista Laziota vastaan hän teki kaksi maalia ja syötti yhden. Seuraavalla kierroksella joukkue kohtasi turkkilaisen Beşiktaşin, josta madridilaisseura eteni jatkoon yhteismaalein 6–1. Falcao teki joukkueiden toisessa kohtaamisessa yhden maalin, joka päättyi Atlético Madridin 0–3-vierasvoittoon.Polished Atlético too good for Beşiktaş UEFA. Viitattu 22.3.2012.  21. maaliskuuta 2012 hän teki kaksi maalia tärkeässä sarjaottelussa Athletic Bilbaota vastaan, joukkueiden taistellessa kiivaasti europeleihin johtavista sijoituksista.Falcao to the rescue for Atletico  ESPN. Viitattu 22.3.2012.  Eurooppa-liigan pudotuspeleissä saksalaista Hannoveria vastaan, hän teki maalin molemmissa osaotteluissa, josta Atlético Madrid eteni lopulta jatkoon yhteismaalein 4–2.

Falcao pelasi ensimmäisen Madridin paikallistaistonsa Real Madridia vastaan 11. huhtikuuta 2012, sillä kauden ensimmäisestä kohtaamisesta hän joutui olemaan pois loukkaantumisen takia. Ottelussa hän teki joukkueensa ainoan maalin, kun Real Madrid kaatoi Atléticon Vicente Calderónilla numeroin 1–4. Eurooppa-liigan välierien ensimmäisessä osaottelussa Valenciaa vastaan hän teki kaksi maalia, joilla hän siivitti Atlético Madridin historian ensimmäisenä joukkueena kymmenenteen perättäiseen voittoon kyseissä kilpailussa. 9. toukokuuta 2012 pelatussa Eurooppa-liigan loppuottelussa Stadionul Naționalilla toista espanjalaista Athletic Bilbaota vastaan Falcao teki sekä joukkueensa avausmaalin. Myöhemmin ottelun aikana hän osui vielä toistamiseen.Atletico land Europa League Sky Sports. Viitattu 28.8.2012. 

Kausi 2012–2013
Kauden 2012–2013 Falcao aloitti vakuuttavasti, tehden toisessa pelissään Primera Divisionissa Athletic Bilbaota vastaan hattutempun.Atletico Madrid 4-0 Athletic Bilbao ESPN. Viitattu 23.1.2013.  UEFA Super Cupissa Atlético Madrid kohtasi Eurooppa-liigan hallitsevana mestarina edellisen kauden Mestarien liigan voittajan Chelsean. Falcao teki hattutempun jo ensimmäisellä puoliajalla ottelussa, joka päättyi lopulta Atlético Madridin selvään voittoon numeroin 4–1.Falcao fires Atlético to Super Cup glory UEFA. Viitattu 23.1.2013  Samalla hänestä tuli ensimmäinen pelaaja, joka on onnistunut tekemään hattutempun UEFA Super Cupin ottelussa nykyisessä muodossaan. Ennen vuotta 1998 loppuottelu pelattiin kaksiosaisena. 16. syyskuuta 2012 hän teki voittomaalin rangaistuspotkusta paikallisvastustaja Rayo Vallecanoa vastaan.Atlético de Madrid ganó al Rayo con gol de Falcao  Vanguardia.com. Viitattu 22.10.2012.  Myöhemmin samalla viikolla pelatussa ottelussa Real Valladolidia vastaan hän teki niin ikään Atlético Madridin voittomaalin.Atlético, en puestos de Champions  FIFA. Viitattu 22.10.2012.  7. lokakuuta 2012 kohtaamisessa Málagaa vastaan joukkueet lähtivät otteluun asetelmista, jossa kumpikaan ei ollut kokenut vielä tappiota kuuden pelatun kierroksen jälkeen. Falcao vei puskuosumallaan madridilaisjoukkueen johtoon ottelussa ja oli myös mukana joukkueen toisessa maalissa, joka myöhemmin tulkittiin Málagan omaksi maaliksi.Este Atlético es una cosa seria Marca. Viitattu 22.10.2012.  Ottelun jälkeen joukkue oli toisena sarjassa tasapisteissä sarjaa johtaneen Barcelonan kanssa, joka piti kärkipaikaa hallussa maalieronsa turvin.

Maaottelutauon jälkeen Falcao palasi tehokkaasti, tehden ainoan maalin 21. lokakuuta 2012 pelatussa ottelussa Real Sociedadia vastaan.Liga - Brilliant Falcao grabs late win for Atletico Yahoo Sport. Viitattu 14.12.2012.  25. marraskuuta 2012 pelatussa ottelussa Sevillaa vastaan hän teki maalin rangaistuspotkusta sekä alusti tämän lisäksi yhden maaleista, kun Atlético Madrid kaatoi kotikentällään sevillaisseuran 4–0. Maali oli järjestykseltään Falcaon Atlético-uran 50.Atlético Madrid 4-0 Sevilla: Falcao marks 50th goal from the spot  Inside Spanish Football. Viitattu 14.12.2012.  9. joulukuuta 2012 Deportivo La Coruñaa vastaan käydyssä taistossa tehtiin historiaa, kun Falcao onnistui illan aikana uskomattomasti peräti viisi kertaa maalinteossa. Hänestä tuli täten ensimmäinen pelaaja yli vuosikymmeneen, joka on onnistunut tekemään viisi maalia samaisessa ottelussa.Soccer-Five-goal Falcao hails unforgettable La Liga night  Yahoo Sport. Viitattu 14.12.2012. Five-star show from Falcao ESPN. Viitattu 14.12.2012.  16. joulukuuta 2012 pelatussa sarjan kärkikamppailussa Barcelonaa vastaan Falcao vei maalillaan Atlético Madridin 0–1-vierasjohtoon ottelun 31. peliminuutilla. Barcelona voitti kuitenkin kärkikamppailun lopulta numeroin 4–1 ja kasvatti näin eron madridilaisseuraan yhdeksään (9) pisteeseen sarjan piikkipaikalla.Dueño y señor de la Liga Marca. Viitattu 17.12.2012. 

Falcao joutui olemaan sivussa vuoden 2013 ensimmäisestä ottelusta loukkaantumisen takia, mutta palasi jälleen seuraavaan otteluun, jossa joukkue kohtasi kotikentällä Real Zaragozan. Hän teki ottelussa yhden maalin rangaistuspotkusta. 17. tammikuuta 2013 pelatussa Copa del Reyn neljännesvälierien ensimmäisessä osaottelussa Falcao onnistui kertaalleen maalinteossa, kun sevillaisseura Real Betis kaatui numeroin 2–0.Falcao inspires Atletico past Real Betis FOX Sports. Viitattu 23.1.2013.  17. helmikuuta 2013 lyhyen suvantovaiheen jälkeen hän onnistui jälleen maalinteossa, kun madridilaisseura haki komean 0–3-vierasvoiton Valladolidista.El Atleti recupera su espíritu Marca. Viitattu 17.2.2013.  Falcao pelasi kauden ensimmäiset ottelunsa Eurooppa-liigassa pudotuspelien ensimmäisellä kierroksella venäläistä Rubin Kazania vastaan. Hän teki toisessa osaottelussa ottelun ainoan maalin, kun madridilaisseura kaatoi Kazanin vieraskentällä. Kazan eteni lopulta kuitenkin otteluparista jatkoon yhteismaalein 2–1.El Atleti despierta tarde Marca. Viitattu 24.2.2013.  24. helmikuuta 2013 pelatussa ottelussa Espanyolia vastaan, hän viimeisteli ottelun ainoan maalin rangaistuspotkusta.

27. helmikuuta 2013 pelattuun Copa del Reyn toiseen välieräotteluun Atlético Madrid lähti 2–1-etulyöntiasemasta. Ottelu päättyi lopulta tasatulokseen 2–2 ja Falcao teki toisen joukkueensa maaleista.El Atlético acepta el reto Marca. Viitattu 4.3.2013.  Atlético Madrid eteni cupin loppuotteluun, jossa se tuli kohtaamaan paikallisvastustajansa Real Madridin. 31. maaliskuuta 2013 pelatussa ottelussa Valenciaa vastaan hän tasoitti ottelun 6. peliminuutilla 1–1, kun vain hetki aikaisemmin valencialaisseura oli ottanut johtoaseman.Atleti y Valencia aprietan pero no ahogan Marca. Viitattu 28.4.2013.  Seuraavassa kotiottelussa 14. huhtikuuta 2013 kaatui Granada selvin numeroin 5–0, hänen onnistuttua maalinteossa kahdesti.Un juego de niños Marca. Viitattu 28.4.2013.  Toinen maali oli Falcaon ammattilaisuran 200., kun mukaan lasketaan sekä seuraottelut että maaottelut.Un 'Tigre' a 200 Marca. Viitattu 28.4.2013.  Sevillaa vastaan pelatussa vierasottelussa 21. huhtikuuta 2013 hän teki ottelun ainoan maalin, Atléticon haettua tärkeät kolme pistettä kilpailussa sarjan kakkospaikasta.Falcao-Courtois, pareja de la Feria Marca. Viitattu 28.4.2013.  27. huhtikuuta 2013 pelatussa kauden toisessa Madridin derbyssä Real Madridia vastaan Falcao vei Atléticon johtoon ottelun alussa, mutta lopulta kuitenkin Real vei ottelun nimiinsä 1–2.Di María decide un derbi de saldo Marca. Viitattu 28.4.2013.  8. toukokuuta 2013 hän ratkaisi 1–3-voiton Atlético Madridille vierasottelussa Celta Vigoa vastaan, jossa joukkue varmisti samalla paikkansa seuraavan kauden Mestarien liigaan neljän vuoden tauon jälkeen.A la Champions por la vía rápida Marca. Viitattu 10.5.2013. 

Copa del Reyn loppuottelu 2013
Vuoden 2013 Copa del Reyn loppuottelu pelattiin madridilaisseurojen välillä, kun Atlético Madrid sai kauden viimeisen mahdollisuutensa ottaa voiton Real Madridista ja katkaista samalla 14 vuoden voitoton putki paikallistaistoista. Cristiano Ronaldo vei kuitenkin ottelun alussa 14. peliminuutilla Real Madridin 1–0-johtoon. Ottelun 35. peliminuutilla nähtiin Falcaolta upea yksilösuoritus, kun hän sai haastollaan kolmen vastustajan pelaajan huomion itseensä ja tämän jälkeen antoi vapauttavan syötön puolustuksen läpijuosseelle Diego Costalle, joka laukoi pallon takanurkkaan ja tasoitti tilanteen näin 1–1. Ottelu meni lopulta aina jatkoajalle asti, jossa Atléticon puolustaja Miranda onnistui maalinteossa 98. peliminuutilla. Atléticon johtoasema säilyi jatkoajan loppuun saakka, jonka jälkeen joukkue pääsi juhlimaan cupin voittoa. Näin katkesi myös 14 vuoden voitoton putki paikallistaistoissa. Falcao sai pelisuorituksestaan ylistystä ottelun jälkeen, vaikkakaan hän ei onnistunut maalinteossa. Etenkin huomiota sai hänen kyvykkyytensä rakentaa myös peliä.Atleti stun Real in extra time  FIFA. Viitattu 25.5.2013. Atlético deny rivals Madrid to lift Copa del Rey UEFA. Viitattu 25.5.2013.  Copa del Reyn voitto oli Falcaon ensimmäinen kansallinen mestaruutensa Atlético Madridissa.

20. toukokuuta 2013 madridilaisseuran omistaja Miguel Ángel Gil Marín ilmoitti, että mikäli Falcao haluaa vaihtaa joukkuetta tulevan kesän 2013 aikana, seura ei aio asettua tämän siirron esteeksi.Radamel Falcao Will Leave Atletico Madrid at End of Season Bleacher Report. Viitattu 25.5.2013. Atletico Madrid gives green light for Falcao exit Goal. Viitattu 25.5.2013. 

Monaco (2013–2014)
31. toukokuuta 2013 ranskalaisseura Monaco ilmoitti päässeensä sopimukseen Falcaon siirtymisestä seuraan. Falcao teki joukkueen kanssa viisivuotisen sopimuksen.Agreement with Atletico Madrid for Falcao AS Monaco FC. Viitattu 31.5.2013.  Lehtitietojen mukaan hänestä maksettiin 60 miljoonan euron siirtokorvaus, jota kummpikaan seura ei ole kuitenkaan virallisesti vahvistanut.El Mónaco bate el récord: 60 millones por Falcao Marca. Viitattu 1.6.2013.  Hänen kauden nettotuloikseen arvioitiin noin 14 miljoonaa euroa.Monaco confirm £50m Falcao signing  ESPN. Viitattu 11.8.2013. 

Kausi 2013–2014
220px|thumb|Falcao lämmittelemässä ennen ottelun alkua Monacossa vuonna 2014.
Falcao pelasi ensimmäisen ottelunsa Ranskan pääsarjassa 10. elokuuta 2013, kun Monaco kohtasi kauden avausottelussa vieraskentällä Bordeauxin. Hän onnistui avaamaan maalitilinsä heti ensimmäisessä ottelussaan, kun vierasjoukkue vei ottelun lopulta nimiinsä numeroin 2–0. Hän teki joukkueensa avausmaalin rangaistuspotkusta 17. elokuuta 2013 pelatussa ottelussa Montpellier Hérault’ta vastaan.Soccer-Riviere outshines Falcao with hat-trick as Monaco cruise  Yahoo. Viitattu 19.8.2013.  1. syyskuuta 2013 Olympique de Marseillea vastaan pelatussa vierasottelussa, Falcao toi joukkueensa tasalukemiin 1–1, mikä päättyi lopulta Monacon 1–2-vierasvoittoon. Voitolla Monaco nousi sarjan kärkipaikalle, voitettuaan neljästä ensimmäisestä pelistään kolme ja pelattuaan yhden tasan.Radamel Falcao on target as Monaco beat Marseille to go top of the table The Guardian. Viitattu 2.9.2013.  Huolimatta, pienistä sopeutumisvaikeuksista uuden seuransa pelityyliin, Falcao viimeisteli voittomaalin rangaistuspotkusta 15. syyskuuta 2013 pelatussa kotiottelussa Lorientia vastaan.Ligue 1: Week 5-Falcao, Ibrahimovic and Cavani Watch Bleacher Report. Viitattu 15.9.2013.  22. syyskuuta 2013 Monaco kohtasi sarjan kärkitaistossa Paris Saint-Germainin, jossa Falcao toi joukkueensa tasoihin 1–1, joka lopulta jäi myös ottelun lopputulokseksi.Paris Saint-Germain 1-1 Monaco: Falcao cancels out Ibra opener Goal. Viitattu 23.9.2013.  25. syyskuuta 2013 hän teki kaksi maalia ottelussa Bastiaa vastaan.AS Monaco vs SC Bastia Lineups and Statistics Goal. Viitattu 26.9.2013.  Maaottelutauolle mentäessä hän johti sarjan maalipörssiä seitsemällä (7) osumallaan.

Falcaon kolmen ottelun mittainen maaliton putki sai päätöksensä 27. lokakuuta 2013 pelatussa kotiottelussa Olympique Lyonnaisia vastaan. Hän viimeisteli joukkueensa toisen maalin chippaamalla.Monaco 2-1 Lyon: Falcao sends Ranieri's men top Goal. Viitattu 27.10.2013.  8. marraskuuta 2013 hän tasoitti maalillaan ottelun Evian Thonon Gaillardia vastaan numeroihin 1–1.Monaco 1-1 Evian: Falcao strike not enough to draw hosts level with PSG Goal. Viitattu 9.11.2013.  27. marraskuuta 2013 Falcaon ilmoitettiin loukaanneen reitensä edellisessä pelaamassaan ottelussa, eikä hän ole vielä täysin toipunut vammastaan. Hän joutui olemaan sivussa seuraavat neljä (4) ottelua.Radamel Falcao Injury: Updates on Monaco Star's Groin and Return Bleacher Report. Viitattu 21.12.2013. Falcao still on Monaco's injured list  The Star. Viitattu 21.12.2013.  Takaisin tositoimiin hän palasi 20. joulukuuta 2013 pelatussa kotiottelussa Valenciennesiä vastaan. Ottelu päättyi Monacon 1–2-kotitappioon Falcaon epäonnistuttua rangaistuspotkussa.Monaco 1-2 Valenciennes: Abidal own goal and Ducourtioux stun Stade Louis II Goal. Viitattu 21.12.2013. 

Falcao pelasi vuoden 2014 ensimmäisen ottelunsa, kun Monaco kohtasi Ranskan cupissa Vannesin. Monaco voitti ottelun numeroin 3–2, joista Falcao alusti kaksi ja teki lisäksi itse yhden maalin.Live Commentary: Vannes OC 2-3 AS Monaco - as it happened sportsmole.co.uk. Viitattu 6.1.2014.  Monaco kohtasi Ranskan cupin seuraavalla kierroksella neljänneksi korkeimmalla sarjatasolla pelanneen Monts d'Or Azergues Footin. Monaco voitti ottelun numeroin 3–0 Falcaon onnistuessa kertaalleen maalinteossa.Live Commentary: Monts D'or Azergues 1-3 AS Monaco - as it happened sportsmole.co.uk. Viitattu 23.1.2014.  Ottelusta kuului myös ikäviä uutisia, kun Falcao jouduttiin vaihtamaan pois kentältä 47. peliminuutilla vasemman polven eturistisidevamman vuoksi. Seuraavana päivänä tehtyjen arvioiden mukaan toipuminen loukkaantumisesta saattoi kestää jopa liki kuusi (6) kuukautta, mikä tarkoitti että Falcao ei näin pystyisi osallistumaan vuoden 2014 Brasiliassa pelattaviin MM-kilpailuihin.Falcao se queda sin Mundial Marca. Viitattu 23.1.2014. 

Kausi 2014–2015
Falcao palasi takaisin joukkueen harjoitteluvahvuuteen heinäkuussa 2014 puolen vuoden poissaolonsa jälkeen ja hänen oli tarkoitus osallistua normaalisti tulevalle harjoituskaudelle.Radamel Falcao regresa a la canchas despúes de seis meses  Comutricolor.com. Viitattu 3.8.2014.  Ensimmäisen ottelunsa loukkaantumisen jälkeen hän pelasi 2. elokuuta 2014 Emirates Cupissa espanjalaisseura Valenciaa vastaan.Falcao makes return from injury Goal. Viitattu 3.8.2014.  Seuraavana päivänä pelattiin turnauksen toiset ottelut, jossa Monaco kohtasi isäntäjoukkue Arsenalin. Falcao pelasi ottelussa tunnin ja viimeisteli sen ainoan maalin ensimmäisellä puoliajalla 36. peliminuutin kohdalla.Arsenal 0-1 Monaco: Gunners denied penalty as Valencia win Emirates Cup Goal. Viitattu 4.8.2014. 

Kauden ensimmäisessä sarjaottelussa 10. elokuuta 2014 Monaco kohtasi kotikentällään Lorientin. Falcao aloitti ottelun vaihtopenkiltä ja pääsi kentälle vasta 59. peliminuutin kohdalla, josta 19 minuuttia myöhemmin hän avasi kauden maalisaldonsa onnistuttuaan rangaistuspotkusta. Monaco tasoitti Falcaon maalilla ottelun numeroihin 1–1, mutta hetkeä myöhemmin vierasjoukkue siirtyi jälleen johtoasemaan 1–2, mikä jäi lopulta myös ottelun lopputulokseksi.Monaco 1-2 Lorient: Falcao makes goalscoring return in defeat Goal. Viitattu 11.8.2014.  24. elokuuta 2014 vierasottelussa Nantesia vastaan Falcao oli ensimmäistä kertaa kauden aikana avauskokoonpanossa. Hän viimeisteli ottelun ainoan osuman, kun Monaco haki 0–1-voiton Länsi-Ranskasta.Nantes 0-1 Monaco: Falcao makes hosts pay the penalty Goal. Viitattu 25.8.2014.  Ottelun jälkeisessä haastattelussa hän toivoi jatkavansa Monacossa, huolimatta muun muassa italialaisseurojen Juventuksen ja Milanin kiinnostuksesta.Falcao: I hope to stay at Monaco Goal. Viitattu 25.8.2014.  Siirtohuhut saivat kuitenkin jälleen lisäpontta, kun Falcaoa ei valittu kokoonpanoon otteluun Lilleä vastaan ja myöhemmin ottelun aikana hänet kuvattiin katsomossa istumassa seuraomistaja Vadim Vasilyevin vierellä.Monaco 1-1 Lille BBC Sport. Viitattu 5.9.2014. 

Manchester United (laina)
Kesän 2014 siirtoikkunan viime hetkillä Falcao siirtyi kauden mittaiselle lainasopimuksella englantilaisseura Manchester Unitediin.Radamel Falcao signs for Manchester United on loan Manchester United FC. Viitattu 2.9.2014.  Lainan arvo on noin 7,5 miljoonaa euroa, ja siihen liittyy 55 miljoonan euron osto-optio kauden päätteeksi.BBC Sport - Radamel Falcao: Man Utd complete deadline-day loan BBC Sport. Viitattu 5.9.2014.  Falcao otti käyttöönsä pelinumeron 9. Huolimatta lainasopimuksesta Falcao ilmoitti haluavansa jäädä Manchesteriin myös tulevaisuudessa ja tavoitteekseen hän asetti nousta yhdeksi seuralegendoista.Falcao: I want to stay at Manchester United for many years Goal. Viitattu 30.9.2014. 

Kausi 2014–2015
Falcao teki ensiesiintymsensä uudessa seurassaan 14. syyskuuta 2014 kotiottelussa Queens Park Rangersia vastaan, kun hän korvasi kentältä vaihtoon tulleen Juan Matan.Man Utd 4-0 QPR BBC Sport. Viitattu 30.9.2014.  Falcao otettiin vastaan suurin suosionosoituksen, kun hänen nimeään huudettiin sekä lämmittelyvaiheessa että ottelun aikana.Falcao thanks United fans for warm welcome  Manchester United FC. Viitattu 30.9.2014.  Hän avasi maalitilinsä manchesterilaisseurassa 5. lokakuuta 2014 pelatussa kotiottelussa Evertonia vastaan.Man Utd 2-1 Everton BBC Sport. Viitattu 8.10.2014.  20. joulukuuta 2014 Falcao palasi lyhyen loukkaantumisjaksonsa jälkeen takaisin joukkueen vahvuuteen ja aloitti ensimmäistä kertaa avauskokoonpanossa ottelussa Aston Villaa vastaan. Hän teki ottelussa 1–1-tasoitusosuman, mikä jäi myös lopulta lopputulokseksi.Aston Villa 1-1 Man Utd BBC Sport. Viitattu 11.1.2015.  26. joulukuuta 2014 pelatussa ottelussa Newcastle Unitedia vastaan hän tarjosi syötön Wayne Rooneyn tekemään osumaan.Man Utd 3-1 Newcastle BBC Sport. Viitattu 11.1.2015. 

1. tammikuuta 2015 vieraskentällä Stoke Cityä vastaan Falcao onnistui jälleen itse maalinteossa ja tasoitti ottelun numeroihin 1–1.Stoke City 1-1 Man Utd BBC Sport. Viitattu 11.1.2015.  Spekulaatiot Falcaon mahdollisesta jäämisestä pysyvällä siirrolla manchesterilaisseuraan eivät ole juurikaan saaneet kannatusta lehdistön keskuudessa perustuen hänen peliesityksiinsä yhteensä 19 pelaamassaan ottelussa.Radamel Falcao: Is his time at Manchester United running out? BBC Sport. Viitattu 20.2.2015.  9. maaliskuuta 2015 pelatussa FA Cupin puolivälieräottelussa Arsenalia vastaan, Falcao ei esiintynyt kentällä kamppailun aikana.Man Utd 1-2 Arsenal BBC Sport. Viitattu 12.3.2015.  Päivää myöhemmin hän pelasi seuran alle 21-vuotiaiden joukkueessa Tottenham Hotspuria vastaan, jossa otteluaikaa kertyi kolumbialaiselle 72 minuuttia.Radamel Falcao: Man Utd striker faces Tottenham Under-21s BBC Sport. Viitattu 12.3.2015.  Entiset jalkapalloilijat Dietmar Hamann ja Willem van Hanegem ottivat kantaa päävalmentaja Louis van Gaalin tekoon ja pitivät hänen päätöstään lähettää Falcao nuorisojoukkueen otteluun epäkunnioitettavana ja häpeällisenä tekona.Dietmar Hamann: Louis van Gaal can’t treat Radamel Falcao like Chris Smalling or Jonny Evans Squawka. Viitattu 12.3.2015. Falcao turun kelas, LVG dikecam Waspada Online. Viitattu 12.3.2015. 

24. toukokuuta 2015 Manchester United ilmoitti jättävänsä käyttämättä Falcaon lainasopimukseen sisältyneen osto-option. Hän pelasi kauden aikana englantilaisseurassa yhteensä 29 ottelua ja teki niissä neljä maalia.Falcao deja el United y vuelve al Mónaco Marca. Viitattu 25.5.2015. 

Chelsea (laina)
3. heinäkuuta 2015 lontoolaisseura Chelsea ilmoitti Falcaon siirtyvän joukkueeseen kauden kestävällä lainasopimuksella. Seurassa pelasivat jo ennestään Falcaon maanmiehistä ja vanhoista joukkuetovereista tutut Juan Cuadrado, Diego Costa, Filipe Luís ja Thibaut Courtois. Osana kauppaa Mario Pašalić matkasi Monacoon lainasopimuksella.Falcao loan agreed Chelsea FC. Viitattu 4.7.2015. 

Kausi 2015–2016
Hän teki ensiesiintymisensä joukkueessa 2. elokuuta 2015 pelatussa FA Community Shieldin ottelussa Arsenalia vastaan.Arsenal 1-0 Chelsea BBC Sport. Viitattu 11.8.2015.  Ensimmäisen sarjaottelunsa lontoolaisseuran riveissä Falcao pelasi kuusi päivää myöhemmin kauden avauskierroksella Swansea Cityä vastaan, kun hänet otettiin vaihdosta kentälle ottelun 84. peliminuutilla.Chelsea 2-2 Swansea BBC Sport. Viitattu 11.8.2015.  Hän teki ensimmäisen maalinsa joukkueessa 29. elokuuta 2015 ottelussa Crystal Palacea vastaan.Chelsea 1-2 Crystal Palace BBC Sport. Viitattu 1.11.2015.  3. marraskuuta 2016 Falcao loukkaantui harjoitusten aikana ja hänen arvioitiin olevan sivussa muutamia viikkoja.Chelsea's Falcao out for 'few weeks,' Ivanovic, Pedro resume training ESPN. Viitattu 19.6.2016.  

15. tammikuuta 2016 joukkueen uusi päävalmentaja Guus Hiddink ilmoitti Falcaon viimeisimmän loukkaantumisen olleen odotettua vakavampi ja sen vaatien pidempää paranemisaikaa.Radamel Falcao's latest injury 'very serious' - Guus Hiddink ESPN. Viitattu 19.6.2016.  Seuraavassa kuussa Falcao pudotettiin lontoolaisseuran Mestarien liigaan osallistuvasta 25-henkisestä miehistöstä ja hänen paikkansa otti brasilialainen Alexandre Pato.Radamel Falcao: Chelsea striker dropped from Champions League squad ESPN. Viitattu 19.6.2016. 

12. toukokuuta 2016 ilmoitettiin, että Chelsea ei tule käyttämään pelaajan lainasopimukseen sisältynyttä osto-optiota ja niin Falcao palasi kauden jälkeen takaisin omistajaseuraansa Monacoon.Falcao regresará al Mónaco Marca. Viitattu 19.6.2016. 

 Maajoukkueura 
Ensimmäiset vuodet 2005–2010
Falcao teki ensimmäisen maalinsa maajoukkueessa 21-vuotiaana ottelussa Montenegroa vastaan vuonna 2007 Japanissa järjestetyssä Kirin cupissa. Toisen maalinsa hän teki niin ikään ystävyysottelussa, kun Kolumbia kohtasi 8. syyskuuta 2007 Perun. Hänen maajoukkueuransa kolmas maali sai odotella tuloaan hieman yli vuoden, kun hän ratkaisi maalillaan 19. marraskuuta 2009 Nigeriaa vastaan pelatun ystävyysotteluun.
230px|thumb|Falcao vuoden 2014 MM-karsintaottelussa Uruguayta vastaan 10. syyskuuta 2013.
Falcaon ensimmäinen maali maajoukkueessa kilpailullisissa otteluissa syntyi 10. kesäkuuta 2009 pelatussa vuoden 2010 MM-kilpailujen karsinnoissa Perua vastaan. Vuosi 2010 sujui Falcaon osalta hiljaisissa merkeissä maalien suhteen, kun hän teki vain yhden maalin maajoukkueessa 8. lokakuuta 2010 pelatussa ystävyysottelussa Ecuadoria vastaan.

Copa América 2011
Falcao valittiin Kolumbian kokoonpanoon vuoden 2011 Copa Américaan, jotka pelattiin Argentiinassa. Lohkovaiheen viimeissä ottelussa Boliviaa vastaan, Falcao teki kaksi maalia ja johdatti joukkueensa puolivälieriin lohkovoittajana.Colombia beat Boliva to reach quarters ESPN. Viitattu 29.2.2012.  Puolivälieräottelussa joukkue kohtasi Perun, joka eteni jatkoajalle. Falcaolla oli paikka viedä Kolumbia johtoon ottelun toisella puoliajalla, mutta hän epäonnistui rangaistuspotkussa. Jatkoajalla Peru onnistui kahdesti maalinteossa ja eteni lopulta otteluparista välieriin.

MM-kilpailujen 2014 karsinnat
Kolumbia aloitti karsinnat vuoden 2014 MM-kilpailuihin ottelulla Boliviaa vastaan. Falcao ratkaisi maalillaan voiton Kolumbialle aivan ottelun viime hetkillä. 29. helmikuuta 2012 pelatussa ystävyysottelussa Meksikoa vastaan hän onnistui kertaalleen maalinteossa. Falcao teki yhden maalin 7. syyskuuta 2012 pelatussa karsintaottelussa vuoden 2011 Copa Américan voittanutta Uruguayta vastaan, ottelun päätyttyä lopulta Kolumbian selvään 4–0-voittoon. Neljä päivää myöhemmin pelatussa karsintaottelussa Chileä vastaan, hän onnistui niin ikään maalinteossa.

12. lokakuuta 2012 Kolumbia kaatoi karsintalohkon viimeisenä majailleen Paraguayn numeroin 2–0. Falcao teki ottelussa Kolumbian molemmat osumat. Falcao pelasi vuoden 2013 ensimmäisen maaottelunsa Boliviaa vastaan. Hän onnistui jo ottelun ensimmäisellä 10 minuutilla maalinteossa puskiessaan pallon verkkoon, mutta tämä tuomittiin kuitenkin virheellisesti paitsiona. Hän sai lopulta kuitenkin nimensä maalintekijätilastoon onnistuttuaan tekemään joukkueensa neljännen maalin.Five-star Colombia go second  FIFA. Viitattu 1.4.2013. 

11. lokakuuta 2013 Kolumbia kohtasi Chilen toistamiseen vuoden 2014 MM-karsintaottelussa. Chile johti ottelua ensimmäisen puoliajan jälkeen 0–3, mutta kotijoukkue onnistui toisen puoliajan aikana nousemaan lopulta 3–3-tasapeliin Falcaon kahden rangaistuspotkumaalin siivittämänä. Kolumbia varmisti tällä tuloksella paikkansa vuoden 2014 MM-kilpailuihin ensimmäistä kertaa 16 vuoteen.Colombia progress with thrilling fightback  FIFA. Viitattu 12.10.2013. 

MM-kilpailut 2014 ja ystävyysottelut
14. marraskuuta 2013 pelatussa ystävyysottelussa Belgiaa vastaan Falcao teki ottelun avausmaalin. 23. tammikuuta 2014 sattuneen loukkaantumisen jälkeen ilmoitettiin, että Falcao ei mahdollisesti pysty osallistumaan vuoden 2014 Brasiliassa pelattaviin MM-kilpailuihin. Hän kertoi itse uskovansa nopeampaan kuntoutumisajanjaksoon ja näin ollen olevansa vielä toiveikas pelaamisestaan tulevissa MM-kilpailuissa.Falcao no descarta poder jugar el Mundial Marca. Viitattu 25.1.2014.  Huolimatta Falcaon loukkaantumisesta, hän kuului 5. helmikuuta 2014 päävalmentaja José Pekermanin julkaisemaan alustavaan 30 pelaajan osallistujalistaan vuoden 2014 MM-kilpailuihin.Colombia striker Falcao could be set for World Cup after all hereisthecity.com. Viitattu 26.3.2014. 

Huhtikuussa 2014 Falcaon polven operoinut kirurgi José Carlos Noronha kertoi uskovansa kolumbialaisen toipuvan loukkaantumisesta ennen MM-kilpailujen alkua, joskaan ei välttämättä täysin 100 prosenttisesti. Myös Falcao itse kertoi olevansa hieman edellä toipumisaikataulustaan, mutta samalla vakuutti ajan olevan vielä liian aikainen voidakseen olla varma osallistumisestaan MM-kilpailuihin.Falcao expected to go to World Cup Goal. Viitattu 19.4.2014.  16. toukokuuta 2014 Falcao myönsi, että hänen on lähes mahdottomuus toipua täyteen kuntoon ennen kesäkuussa alkavia MM-kilpailuja, mutta tästä huolimatta yrittävänsä päästä mukaan joukkueeseen.Falcao: "Imposible llegar al 100 por ciento"  FIFA. Viitattu 19.5.2014.  Samoihin aikoihin hän palasi takaisin seurajoukkueensa harjoituksiin.Falcao returns to training with Monaco  FIFA. Viitattu 19.5.2014.  Pitkien spekulaatioiden jälkeen Falcao lopulta ilmoitti jäävänsä pois Kolumbian joukkueesta, koska hän ei ollut toipunut tarpeeksi hyvään kuntoon ja täten piti epäoikeudenmukaisena tulemistaan joukkueeseen puolikuntoisena.Falcao se pierde el Mundial 2014 Marca. Viitattu 1.7.2014. Radamel Falcao Left off Colombia's World Cup Roster Bleacher Report. Viitattu 1.7.2014. 

Copa América 2015
Loukkaantumisensa jälkeen hän teki paluun maajoukkueeseen 10. lokakuuta 2014 ystävyysottelussa El Salvadoria vastaan. Hän pääsi ottelussa myös maalin makuun 11 kuukauden tauon jälkeen. Maali oli ensimmäinen puskuosuma Falcaolle maajoukkuepaidassa.Manchester United's Radamel Falcao nets first Colombia goal in 11 months in win over El Salvador Mirror Online. Viitattu 10.2.2015.  26. maaliskuuta 2015 Falcao onnistui maalinteossa kahteen otteeseen sekä alusti yhden joukkueensa maaleista, kun Kolumbia kaatoi ystävyysottelussa Bahrainin numeroin 6–0.Bahrain 0-6 Colombia: Falcao stars in resounding victory Goal. Viitattu 28.3.2015.  Samalla hän nosti maalimääränsä maajoukkueessa 23:een ja oli näin vain kahden maalin päässä kautta aikain maajoukkueen parhaasta maalintekijästä Arnoldo Iguaránista. Neljä päivää myöhemmin hän onnistui maalinteossa rangaistuspotkusta ystävyysottelussa Kuwaitia vastaan.Radamel Falcao: Manchester United striker equals goal record BBC. Viitattu 31.3.2015. 

6. kesäkuuta 2015 viimeisessä harjoitusottelussa ennen vuoden 2015 Copa Américaa Costa Ricaa vastaan, Falcao teki maalin ja sivusi näin Iguaránin hallussa olevaa ennätystä.Falcao, máximo goleador de la selección colombiana Marca. Viitattu 1.11.2015.  Turnauksessa Falcao toimi joukkueen kapteenina, mutta maaleja hän ei onnistunut tekemään kolmessa alkusarjan ottelussa.Falcao named team captain over James despite shoddy season Colombia Reports. Viitattu 1.11.2015.  26. kesäkuuta 2015 pelatussa puolivälieräottelussa Argentiinaa vastaan hän menetti paikkansa avauskokoonpanossa Jackson Martínezille.Colombia captain Falcao dropped for Argentina clash  Yahoo. Viitattu 1.11.2015.  Kolumbia hävisi ottelun rangaistuspotkukilpailun jälkeen luvuin 4–5.Colombia pay the penalty as Argentina go through to semi-finals Copa América 2015. Viitattu 1.11.2015. 

 Tilastot 
Seurajoukkue
Päivitetty 25. elokuuta 2019.Falcao Statistics  Soccernet. Viitattu 10.5.2013. Falcao Statistics  footballzz.co.uk. Viitattu 29.3.2012. 
SeuraKausiSarjaCupLiigacupMaanosan sisäisetMuut1YhteensäOttelutMaalitOttelutMaalitOttelutMaalitOttelutMaalitOttelutMaalitOttelutMaalitRiver Plate2004–0540––00–40 2005–0677––00–77 2006–07203––30–2332007–082711––128–39192008–093213––63–3816Yhteensä9034––2111–11145Porto2009–1028255520840043342010–112216330016181142382011–12100000001020Yhteensä514188202422218772Atlético Madrid2011–12342410–1512–50362012–13342842–21134134Yhteensä685252–1713139170Monaco2013–141792200––19112014–15320000––322016–1729212121107–43302017–1826181033531036242018–193315110050–3916Yhteensä10865645420101014083Manchester United2014–152643000-–294Yhteensä2643000––294Chelsea2015–1610100100010121Yhteensä10100100010121Yhteensä353197221484825654470275

1Muissa kilpailuissa on huomioitu FA Community Shield, Portugalin supercup ja UEFA Super Cup.

Maajoukkue
Maajoukkuetilastot
Päivitetty 18. syyskuuta 2019.García, Radamel Falcao National Football Teams. Viitattu 12.10.2013. 
KolumbiaVuosiOttelutMaalit2007822008512009922010412011842012752013952014312015942016202017632018114201982Yhteensä8934

Maajoukkuemaalit
Radamel Falcaon maajoukkuemaalit #  Päivämäärä  Pelipaikka  Vastustaja  Maali  Tulos  Ottelumuoto2007 1.  3. kesäkuuta 2007  Saitama Stadium, Saitama, Japani    0 – 1  0–1  Ystävyysottelu 2.  8. syyskuuta 2007  Estadio Monumental, Lima, Peru    1 – 1  2–2  Ystävyysottelu2008 3.  19. marraskuuta 2008  Estadio Deportivo Cali, Cali, Kolumbia    1 – 0  1–0  Ystävyysottelu2009 4.  10. kesäkuuta 2009  Estadio Atanasio Girardot, Medellín, Kolumbia    1 – 0  1–0  MM-karsinta 2010 5.  11. elokuuta 2009  Giants Stadium, East Rutherford, Yhdysvallat    1 – 1  1–2  Ystävyysottelu2010 6.  8. lokakuuta 2010  Red Bull Arena, Harrison, Yhdysvallat    0 – 1  0–1  Ystävyysottelu2011 7.  26. maaliskuuta 2011  Estadio Vicente Calderón, Madrid, Espanja    0 – 2  0–2  Ystävyysottelu 8.  10. heinäkuuta 2011  Estadio Brigadier General Estanislao López, Santa Fe, Argentiina    1 – 0  2–0  Copa América 2011 9.  10. heinäkuuta 2011  Estadio Brigadier General Estanislao López, Santa Fe, Argentiina    2 – 0  2–0  Copa América 2011 10.  11. lokakuuta 2011  Estadio Hernando Siles, La Paz, Bolivia    1 – 2  1–2  MM-karsinta 20142012 11.  29. helmikuuta 2012  Sun Life Stadium, Miami, Yhdysvallat    0 – 1  0–2  Ystävyysottelu 12.  7. syyskuuta 2012  Estadio Metropolitano Roberto Meléndez, Barranquilla, Kolumbia    1 – 0  4–0  MM-karsinta 2014 13.  11. syyskuuta 2012  Estadio Monumental David Arellano, Santiago de Chile, Chile    1 – 2  1–3  MM-karsinta 2014 14.  12. lokakuuta 2012  Estadio Metropolitano Roberto Meléndez, Barranquilla, Kolumbia    1 – 0  2–0  MM-karsinta 2014 15.  12. lokakuuta 2012  Estadio Metropolitano Roberto Meléndez, Barranquilla, Kolumbia    2 – 0  2–0  MM-karsinta 20142013 16.  22. maaliskuuta 2013  Estadio Metropolitano Roberto Meléndez, Barranquilla, Kolumbia    4 – 0  5–0  MM-karsinta 2014 17.  12. kesäkuuta 2013  Estadio Metropolitano Roberto Meléndez, Barranquilla, Kolumbia    1 – 0  2–0  MM-karsinta 2014 18.  11. lokakuuta 2013  Estadio Metropolitano Roberto Meléndez, Barranquilla, Kolumbia    2 – 3  3–3  MM-karsinta 2014 19.  11. lokakuuta 2013  Estadio Metropolitano Roberto Meléndez, Barranquilla, Kolumbia    3 – 3  3–3  MM-karsinta 2014 20.  14. marraskuuta 2013  Kuningas Baudouinin stadion, Bryssel, Belgia    0 – 1  0–2  Ystävyysottelu2014 21.  10. lokakuuta 2014  Red Bull Arena, Harrison, Yhdysvallat    1 – 0  3–0  Ystävyysottelu2015 22.  26. maaliskuuta 2015  Bahrainin kansallisstadion, Riffa, Bahrain    0 – 2  0–6  Ystävyysottelu 23.  26. maaliskuuta 2015  Bahrainin kansallisstadion, Riffa, Bahrain    0 – 3  0–6  Ystävyysottelu 24.  30. maaliskuuta 2015  Mohammed Bin Zayed Stadion, Abu Dhabi, Arabiemiirikunnat    3 – 1  3–1  Ystävyysottelu 25.  6. kesäkuuta 2015  Estadio Diego Armando Maradona, Buenos Aires, Argentiina    1 – 0  1–0  Ystävyysottelu2017 26.  7. kesäkuuta 2017  Estadio Nueva Condomina, Murcia, Espanja    1 – 2  2–2  Ystävyysottelu 27.  5. syyskuuta 2017  Estadio Metropolitano Roberto Meléndez, Barranquilla, Kolumbia    1 – 1  1–1  MM-karsinta 2018 28.  5. lokakuuta 2017  Estadio Metropolitano Roberto Meléndez, Barranquilla, Kolumbia    1 – 0  1–2  MM-karsinta 20182018 29.  23. maaliskuuta 2018  Stade de France, Saint-Denis, Ranska    2 – 2  3–2  Ystävyysottelu 30.  24. kesäkuuta 2018  Kazan Arena, Kazan, Venäjä    0 – 2  0–3  MM-kilpailut 2018 31.  7. syyskuuta 2018  Hard Rock Stadium, Miami Gardens, Yhdysvallat    1 – 0  2–1  Ystävyysottelu 32.  11. lokakuuta 2018  Raymond James Stadium, Tampa, Yhdysvallat    2 – 3  2–4  Ystävyysottelu

 Saavutukset 
Porto:
Portugalin pääsarjamestaruus (1): 2010–2011
Portugalin cup (2): 2009–2010, 2010–2011
Portugalin supercup (2): 2010, 2011
Eurooppa-liiga (1): 2010–2011

Atlético Madrid:
Espanjan cup (1): 2012–2013
Eurooppa-liiga (1): 2011–2012
Euroopan supercup (1): 2012

Monaco:
Ranskan pääsarjamestaruus (1): 2016–2017

Henkilökohtaiset:
Eurooppa-liigan maalikuninkuus (2): 2010–2011 (17 maalia), 2011–2012 (12 maalia)

 Lähteet 

 Aiheesta muualla 

 Radamel Falcaon esittely AS Monacon kotisivustolla  
 Radamel Falcaon virallinen kotisivu  
 Radamel Falcaon tilastot FIFA:n sivustolla  
 Radamel Falcaon tilastot National Football Teams -sivustolla 
 Radamel Falcaon tilastot BDFutbol-sivustolla 
 Radamel Falcaon tilastot Soccerway-sivustolla 

Luokka:Kolumbialaiset jalkapalloilijat
Luokka:Vuonna 1986 syntyneet
Luokka:Elävät henkilöt
Luokka:Seulonnan keskeiset artikkelit